אוניברסיטת אמורי

אוניברסיטת אמורי (באנגלית: Emory University) היא אוניברסיטה אמריקאית פרטית במחוז דקאלב שבג'ורג'יה, ליד העיר אטלנטה. אמורי נוסדה בשנת 1836 והיא קרויה על שם ג'ון אמורי , הגמון פופולרי בכנסייה המתודיסטית של ג'ורג'יה (על שמו קרוי גם אמורי והנרי קולג' ). בראשית דרכה מוקמה האוניברסיטה באוקספורד , ג'ורג'יה ונקראה "אמורי קולג'". בשנת 1915 עבר הקולג' לאטלנטה ושינה את שמו ל"אוניברסיטת אמורי". האוניברסיטה מורכבת מתשע יחידות אקדמיות הכוללות את בתי הספר לאומנות ומדע (arts and sciences), תאולוגיה, עסקים, משפטים, רפואה, בריאות הציבור, וסיעוד. כמחצית מהסטודנטים באוניברסיטה הם סטודנטים לתואר ראשון, והמחצית השנייה מורכבת מסטודנטים הלומדים לקראת קבלת תואר שני או שלישי באחת משבע התוכניות לתארים מתקדמים. נשיאה ה־21 של האוניברסיטה הוא ד"ר גרגורי ל. פנבס , מהנדס בוגר אוניברסיטת קורנל ואוניברסיטת קליפורניה בברקלי. בתי ספר הקולג' לאמנויות ומדעים (1836) אוקספורד קולג' (1836) בית הספר לרפואה (1854) בית הספר לסיעוד ע"ש נל הודג'סון וודרוף (1905) בית הספר לתאולוגיה ע"ש קנדלר (1914) בית הספר למשפטים (1916) בית הספר לתארים מתקדמים (1919) בית הספר למנהל עסקים ע"ש גויזטה (1919) בית ספר לבריאות הציבור ע"ש רולינס (1990) דירוג נכון ל-2022 מדורגת אמורי במקום ה-21 בין האוניברסיטאות בארצות הברית ובמקום ה-74 בעולם על פי המדרג של U.S. News & World Report. התוכנית לתואר שני בבית הספר למנהל עסקים על שם גויזטה (Goizueta) דורגה במקום ה-21, בית הספר לרפואה דורג במקום ה-22 ובית הספר למשפטים דורג במקום ה-30 בארצות הברית בידי U.S. News & World Report לשנת 2023. בוגרים ואנשי סגל בולטים ג'ימי קרטר – הנשיא ה-39 של ארצות הברית (1977 – 1981) וחתן פרס נובל לשלום לשנת 2002. אלבן ברקלי – סגן הנשיא ה-35 של ארצות הברית. לי הונג-קו – ראש ממשלת קוריאה הדרומית בשנת 1995. דברה ליפשטדט – היסטוריונית וחוקרת שואה אשר התפרסמה הודות לתביעת הוצאת דיבה שהגיש נגדה דייוויד אירווינג, האשמה ממנה זוכתה. טנזין גיאטסו – הדלאי לאמה הארבעה-עשר (מינוי נשיאותי מיוחד). סלמאן רושדי – מסאי וסופר בריטי מוסלמי ממוצא הודי. חבר המחלקה לספרות אנגלית. נטשה טרת'ווי – זוכת פרס פוליצר לשירה לשנת 2007, מורה לכתיבה יוצרת. סמלי האוניברסיטה במרכז סמלה של האוניברסיטה נמצאים לפיד וחצוצרה מוצלבים. הלפיד מסמל את אור החכמה והידע והחצוצרה את הפצתם. מוטיבים אלו היו מצויים גם בשלט האצולה של האוניברסיטה שכיום אינו בשימוש וכן בחותם האוניברסיטה. בחותם האוניברסיטה מוצגים גם שני התאריכים המשמעותיים בתולדותיה, תאריך הייסוד ותאריך המעבר לאטלנטה. המוטו של אוניברסיטת אמורי, "לֵב נָבוֹן, יִקְנֶה-דָּעַת", לקוח מספר משלי, י"ח, ט"ו והוא משולב בסמלי האוניברסיטה מאז 1890. ראו גם המרכזים לבקרת מחלות ומניעתן מוזיאון מיכאל סי. קרלוס קישורים חיצוניים אתר האינטרנט הרשמי של אוניברסיטת אמורי אוניברסיטת אמורי, ברשת החברתית פייסבוק אוניברסיטת אמורי, ברשת החברתית X (טוויטר) אוניברסיטת אמורי, ברשת החברתית אינסטגרם אוניברסיטת אמורי, ברשת החברתית טיקטוק אוניברסיטת אמורי, ברשת החברתית LinkedIn אוניברסיטת אמורי, סרטונים בערוץ היוטיוב אוניברסיטת אמורי, באתר אנציקלופדיה בריטניקה (באנגלית) אוניברסיטת אמורי - באתר The New Georgia Encyclopedia